
Ministru kabineta sēdes protokollēmums

Informatīvais ziņojums "Par emocionālās un fiziskās vardarbības izskaušanu un nepieļaušanu izglītības iestādē, kā arī par valsts un pašvaldības institūciju sadarbību"

· 1. Pieņemt zināšanai informatīvo ziņojumu.
· 2. Izglītības un zinātnes ministrijai līdz 2024.gada 30.septembrim sagatavot grozījumus Izglītības likumā, nosakot, ka katrai izglītības iestādei ir jāizmanto kāda no vardarbības mazināšanas/novēršanas programmām atbilstoši vecumposmam.
· 3. Salāgojot ar izmaiņām Ministru kabineta noteikumos par kārtību, kādā apgūst speciālās zināšanas bērnu tiesību aizsardzības jomā, šo zināšanu saturu un apjomu, Izglītības un zinātnes ministrijai līdz 2024.gada 31.decembrim pilnveidot Ministru kabineta 2018. gada 11. septembra noteikumus Nr. 569 “Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kompetences pilnveides kārtību”, precizējot prasības pedagogu profesionālās kompetences pilnveidei saistībā ar bērnu tiesību jautājumiem.
· 4. Labklājības ministrijai līdz 2024.gada 31.decembrim izstrādāt informatīvo ziņojumu un iesniegt Ministru kabinetā par vienotu vardarbības gadījumu monitoringa sistēmas izveidi, lai nodrošinātu nepārtrauktu datu un informācijas ieguvi, uzkrāšanu, apkopošanu un analīzi.
· 5. Labklājības ministrijai līdz 2026.gada 31.decembrim turpināt un pabeigt iesākto darbu pie bērnu līdzdalības monitoringa metodikas, attiecīgi izveidojot šīs metodikas ieviešanas mehānismu.

